kardosdrur/scandi-wiki huggingface dataset:
N.P. Hillebrandt

Niels Peter Hillebrandt (14. september 1815 i København – 11. februar 1885 sammesteds) var en dansk organist og komponist. 

Efter nogen tilfældig klaverundervisning som barn kom Hillebrandt som tolvårig ind på Giuseppe Sibonis nyoprettede musikkonservatorium dels som klaverelev, men også for at få uddannet sin stemme. Som lærer havde han bl.a. J.P.E. Hartmann. Allerede mens han gik på konservatoriet, optrådte han som solist ved en af dets første koncerter på Det Kongelige Teater i en klaverkoncert af Johann Nepomuk Hummel.

Efter endt uddannelse virkede han som musiklærer og dirigent for forskellige kor, og i 1852 blev han kantor og i 1858 tillige organist i Christians Kirke, en post han holdt til sin død. 1878 modtog han Fortjenstmedaljen i guld.

Niels Peter Hillebrandt skrev udelukkende sange af et folkeligt tilsnit. Hans første succeser var nogle sange i tilknytning til De slesvigske krige. En lille håndfuld af hans sange blev populære og holdt sig på repertoiret i knap 100 år både i de originale versioner, men også i bearbejdelser af andre (bl.a. Carl Nielsen og Christian Danning). I forlaget Politikens sangbogsserie: Lystige viser fra 2. halvdel af 1900-tallet findes 2 af hans sange: Det går atter hjemad til den lille by og På Vossevangen der vil jeg bo, men både disse sange og resten af hans produktion er nu gået i glemmebogen. 

Han er begravet på Assistens Kirkegård.

Kilder m.m. 
 Dansk biografisk Leksikon 1979
 Liste over sange påDet Kongelige Bibliotek

Eksterne henvisninger 
 

Danskere i 1800-tallet
Organister fra Danmark
Komponister fra Danmark
Personer i Dansk Biografisk Leksikon
Modtagere af Fortjenstmedaljen i guld
Personer fra København
Torbjørn Hummel

Torbjørn Hartvig Hummel (født 6. december 1955 i København) er en dansk skuespiller og tegnefilmsdubber.

Torbjørn Hummel er endvidere tilknyttet lydbogsforlaget Momo - Skuespillernes Lydbogsværksted, hvor han har indlæst flere lydbøger.

Filmografi 
 Den sidste viking (1997)
 Ørnens øje (1997)
 Den serbiske dansker (2001)
 Møgunger (2003)
 Ambulancen (2005)

Tv-serier 
 Gøngehøvdingen (1992)
 Hjem til fem (1995-1998)
 TAXA (1999)
 Hvide løgne (1998)
 Forbrydelsen (2007)
 Sommer (2008)

Video-spil 
 LittleBigPlanet (Europa udgave 2008)
 LittleBigPlanet 2 (Europa udgave 2010)

Tegnefilm/-serier 
 De Fantastiske Fehoveder (2001-) som Timmys far
 Lilo & Stitch (2002) som Cobra Bubbles
 De Utrolige (2004) som Bob Parr (Hr. Utrolig)
 Lilo & Stitch 2 (2005) som Cobra Bubbles
 De Frygtløse: The Muuhvie (2004) som Oksen Junior
De Utrolige 2 (2018) som Bob Parr (Hr. Utrolig)

Eksterne henvisninger 
 

Skuespillere fra Danmark
Jette Sievertsen

Jette Sievertsen (født 11. oktober 1959) er en dansk skuespiller og dubber.

Hun er uddannet på skuespillerskolen ved Århus Teater i 1986.

Filmografi 
 I Wonder Who's Kissing You Now (1998)
 Ninna (2019)
Bionicle Lysets maske (2003)

Tv-serier 
 Karrusel (1998)
 Hvide løgne (1998-2001)

Eksterne henvisninger 
 

Skuespillere fra Danmark
Tegnefilmsdubbere fra Danmark
Lars Lippert

Lars Lippert (født 12. april 1965) er en dansk skuespiller.

Han er uddannet fra Statens Teaterskole i 1992.

Filmografi 
 De frigjorte (1993)
 Min fynske barndom (1994)
 Farligt venskab (1995)
 Den blå munk (1998)
 No Right Turn (2006)

Tv-serier 
 En fri mand (1996)
 Den hemmelige tunnel (julekalender, 1997)
 Strisser på Samsø (1997-1998)
 Hvide løgne (1998-2001)
 Rejseholdet (2000-2003)
 Nikolaj og Julie (2002-2003)

PC spil 
 World in Conflict (2007)

Eksterne henvisninger 
 

Skuespillere fra Danmark
No Right Turn

No Right Turn er et dansk drama fra 2009.

Filmen er instrueret af David Noel Bourke, der også er manuskriptforfatter.

Medvirkende
 Laura Bach
 Sira Stampe Villadsen 
 Solbjørg Højfeldt
 Scott Farrell
 Lars Lippert 
 Tao Hildebrand 
 Mads Koudal
 Morten Steensgaard
 Peter Dam-Ottesen
 Kim Sønderholm
 Michael René
 Gauthier Bricont

Eksterne henvisninger 
 

Danske film fra 2009
Dramafilm fra Danmark
Dansksprogede film
Neo-noir
Thrillerfilm fra Danmark
David Seedorff

David Seedorff (født 4. december 1951, død 22. november 2017) var en dansk skuespiller.

Seedorff er uddannet på skuespillerskolen ved Odense Teater i 1976.

Udvalgt filmografi

Tv-serier 
 En by i Provinsen (1977-1980)
 Een stor familie (1982-1983)
 Gøngehøvdingen (1991-1992)
 Ørnen (2004)

Referencer

Eksterne henvisninger 
 

Skuespillere fra Danmark
Berte Fischer-Hansen

Berte Fischer-Hansen (født 20. august 1965) er Instruktør, manuskript forfatter og skuespiller.

Filmografi 
 Stjerner uden hjerner (1997)

Tv-serier 
 Hvide løgne (1998-2001)
 Rejseholdet (2000-2003)
 Krøniken (2003-2006)
 2900 Happiness (2007-2009)

Eksterne henvisninger 
 

Skuespillere fra Danmark
Comfort Eagle

Comfort Eagle er det fjerde album fra det alternative rockband Cake. Albummet indeholder syv numre og var frigivet i 2001. Albummet var desuden også det første de lavede med Columbia Records.

Track listing 
"Opera Singer" – 4:06
"Meanwhile, Rick James..." – 3:57
"Shadow Stabbing" – 3:07
"Short Skirt/Long Jacket" – 3:24
"Commissioning a Symphony in C" – 2:59
"Arco Arena" – 1:31
"Comfort Eagle" – 3:40
"Long Line of Cars" – 3:24
"Love You Madly" – 3:58
"Pretty Pink Ribbon" – 3:08
"World of Two" – 3:41

Eksterne links 
 http://www.cakemusic.com

Album fra 2001
Karin Rørbech

Karin Rørbech (født 10. oktober 1967 i Gentofte) er en dansk skuespillerinde. Hun er uddannet fra Statens Teaterskole i 1996.

Filmografi 
Spillefilm

 Nattevagten (1994)
 Skyggen (1998)
 Nattens engel (1998)
 Ulvepigen Tinke (2002)
 Klatretøsen (2002)
 Mellem os (2003)
 Regel nr. 1 (2003)
 Ambulancen (2005)

Tv-serier 
 Hvide løgne (1998-2001)  – Camilla Hald
Finn'sk fjernsyn (1999, 2001)
 Rejseholdet (2000-2003) - Helle Holst
 Forsvar (2003) - Graziella Lyngfeldt
 Ørnen (2004)

Eksterne henvisninger 
 

Skuespillere fra Danmark
Personer fra Gentofte
Fraps

Fraps (Navnet kommer fra: Frames per second (Billeder i sekundet)) er et video-optagelsescomputerprogram, der optager hvad der sker på skærmen. Det kan også måle FPS, dvs. Frames per second, hvor mange billeder der er på skærmen pr. sekund. Det bruges primært til at lave screenshots og video af det der foregår på computerskærmen – ofte imens man spiller et computerspil.

Eksterne henvisninger 
Game Capture 

Videoredigering
Multimedieprogrammer til Windows
Skyggen (film fra 1998)

Skyggen  er en dansk science fiction-film fra 1998. Filmens instruktør og manuskriptforfatter er Thomas Borch Nielsen.

Medvirkende 
 Lars Bom
 Puk Scharbau 
 Jørgen Kiil
 Karin Rørbech
 Mads Parsum 
 Dorte Westh Lehrmann 
 Kim Jansson 
 Flemming Jetmar
 Dennis Dupont 
 Alexandre Willaume-Jantzen 
 Lars Borch Nielsen 
 Mette Brodersen 
 Carsten Christensen 
 Sonnich Brinch Morgenstern

Eksterne henvisninger 
 

Danske film fra 1998
Science fiction-film fra Danmark
Film fra Danmark (administrationskategori)
Dansksprogede film
Thrillerfilm fra Danmark
Hanna Allin

Hanna Allin (5. september 1916 – 11. december 1962) var en dansk operasangerinde (sopran),født i Gentofte. Datter af kontorchef Carl Ro­bert Allin (død 1954) og hustru Ellen f. Gericke

Uddannelse 
Hanna Allin fik sin sanguddannelse af Kirstine Linnemann og Margrethe Ernst samt af Maestro Rizzo, Na­poli, og Marie Rado, Wien. 

Dramatisk uddannelse hos kgl. kammersangerinde In­geborg Steffensen.

Ved en international musikkonkurrence i Wien i 1938 vandt Hanna Allin bronzemedalje.

Karriere 
Hanna Allin fik debut i Tivoli's koncertsal i 1939 og debuterede på Det kgl. Teater i 1940 som Mar­grethe i Faust.

Hanna Allin sang derefter i Det kgl. Teaters provinsturné i 1941 i hovedrollen som Mimi i Boheme. Fra 1944 blev Hanna Allin fast tilknyttet Det kgl. Teater.

Hanna Allin havde en lang række hovedroller: 
-Etle og Liden Kirsten i Liden Kirsten; 
-Charlotte i Sovedrikken; 
-Mimi i Boheme; 
-Serena i Porgy & Bess; 
-Kaddara; 
-Donna Anna i Don Juan; 
-Mrs. Ford i Falstaff: 
-Cleopatra i Julius Cæsar; 
-Ellen Orford i Peter Grimes; 
-Dronning Elisabeth i Don Carlos; 
-Mikal i Saul og David; 
-Agathe i Jægerbruden og Aida; 
-Eurydike i Orfeus og Eurydike.

Familiebaggrund 
Hanna Allin stammede fra den svenske musikerslægt Allin som slog sig ned i Danmark i første halvdel af 1800-tallet. 
Den danske gren af familien omfatter bl.a. J.F. Allin, der spillede kontrabas i H.C. Lumbyes orkester i Tivoli; domorganist Arthur Ivan Allin i Århus; de kongelige kapelmusici Otto og Georg Allin; klarinettisten og komponisten professor Poul Allin Erichsen; bassunist Georg Allin Wilkenschildt.

Kilder:
Kraks blå Bog 1957;
Det Kgl. Teaters teaterprogrammer, http://mona-wwwbloggercom.blogspot.dk/2012/10/teaterprogrammer-fra-det-kongelige.html

Operasangere fra Danmark
Sopraner
Personer i Kraks Blå Bog (afdøde)
Prinsens Palæ (Slesvig)

Prinsens Palæ i Slesvig by er opført i 1700 som trelænget herregård i barok stil og huser i dag Slesvig-Holstens landsarkiv. Bygningen ligger tæt ved Gottorp Slot lidt uden for byens centrum i Frederiksberg. Prinsens Palæ er opkaldt efter prins Frederik af Nør.

I Prinsens Palæ besluttede et dansk krigsråd, i den 2. Slesvigske Krig, under kommando af general Christian de Meza den 4. februar 1864 at trække den danske hær tilbage fra Dannevirke (→ Rømningen af Dannevirke i 1864). Dagen efter trak den danske hær sig under en snestorm tilbage.
I dag har landsarkivet til huse her med mere end 12.000 pergamentdokumenter, 25.000 kort og næsten 30.000 meter med reoler fyldt af dokumenter. Landets historiske præsensbibliotek omfatter mere end 100.000 bind. Besøget i landsarkivet er gratis.

Bygningen er fredet.

Eksterne henvisninger 
 Slesvig-Holstensk Landsarkiv i Prinsens Palæ

Slesvig by
Fredede bygninger
Danmarks arkiver og arkivalier
Clarksville (Tennessee)

Clarksville er en amerikansk by og administrativt centrum i det amerikanske county Montgomery County, i staten Tennessee. I 2006 havde byen et indbyggertal på .

Ekstern henvisning 
 Clarksvilles hjemmeside (engelsk)

Byer i Tennessee
Kaliningrad oblast

Kaliningrad oblast (, ) er en af 46 oblaster i Den Russiske Føderation. Oblasten har et areal på  km² og  indbyggere. Oblastens administrative center er placeret i byen Kaliningrad, der har  indbyggere. Andre større byer i oblasten er Sovetsk () med  indbyggere, og Tjernjakhovsk () med  indbyggere.

Geografi 

Kaliningrad Oblast er en eksklave uden landforbindelse til det egentlige Rusland, men udelukkende landegrænse til EU-landene Litauen og Polen og kystlinje til Østersøen. Oblastens største flod er Pregolja, der opstår ved sammenløbet af Instrutj og Angrapa og udmunder i Østersøen via Wisłabugten. Pregoljas længde er 123 km, medregnet Angrapa er længden 292 km.

Historie 

Landområdet, hvor oblasten ligger, var tidligere en del af den tyske provins Østpreussen, der havde været under tysk indflydelse siden Den Tyske Orden besejrede og fordrev det baltiske folkeslag Gammelpreussere i midten af 1200-tallet. I de efterfølgende århundreder foregik en omfattende germanisering og tysk kolonisering af området. I 1800-tallet uddøde det gammelpreussiske (baltiske) sprog, og gammelpreusserne var fuldstændigt germaniserede.  

Den 29. august 1944 under 2. verdenskrig nåede sovjetiske tropper grænsen til Østpreussen. I januar 1945 indtog den Røde Hær hele Østpreussen med undtagelse af området omkring Königsberg. Mange indbyggere flygtede mod vest på dette tidspunkt. I de sidste dage af krigen blev over to millioner af beboerne evakueret ad søvejen. Den resterende befolkning på omkring 300.000 tyskere blev idømt tvangsarbejde.

Potsdam 
Ved slutningen af krigen i 1945 blev byen en del af Sovjetunionen, som en del af den russiske SFSR, indtil den endelige bestemmelse af territoriale spørgsmål på Potsdamkonferencen:

"VI. CITY OF KÖNIGSBERG AND THE ADJACENT AREA
The Conference examined a proposal by the Soviet Government that pending the final determination of territorial questions at the peace settlement the section of the western frontier of the Union of Soviet Socialist Republics which is adjacent to the Baltic Sea should pass from a point on the eastern shore of the Bay of Danzig to the east, north of Braunsberg and Goldap, to the meeting point of the frontiers of Lithuania, the Polish Republic and East Prussia.

The Conference has agreed in principle to the proposal of the Soviet Government concerning the ultimate transfer to the Soviet Union of the city of Koenigsberg and the area adjacent to it as described above, subject to expert examination of the actual frontier.

The President of the United States and the Prime Minister of the United Kingdom have declared that they will support the proposal of the Conference at the forthcoming peace settlement."

Byer og byområder i Kaliningrad Oblast

Kendte personer fra Kaliningrad Oblast 
 Immanuel Kant, filosof mm.
 Aleksei Leonov, kosmonaut
 Viktor Patsayev, kosmonaut

Referencer

Eksterne henvisninger 

 Officiel hjemmeside  
 Litauere i Kaliningradområdet 

 
Etableret i 1946
Eksklaver
Mesa (Arizona)

Mesa er en amerikansk by i den centrale del af staten Arizona i USA. Byen er en forstad til Phoenix og er beliggende i Maricopa County. Den har et indbyggertal på  indbyggere.

Referencer

Ekstern henvisning 
 Mesas hjemmeside (engelsk)

Byer i Arizona
Forstæder til Phoenix
Peoria (Arizona)

Peoria er en by i den centrale del af delstaten Arizona i USA. Den ligger i Maricopa County og er en forstad til Arizonas største by Phoenix. Byen har  indbyggere.

Eksterne henvisninger 

 Byen Peorias hjemmeside  

Byer i Arizona
Forstæder til Phoenix
Sørvad

Sørvad er en by i Vestjylland med , som ligger 13 km syd for Holstebro, 39 km nordøst for Ringkøbing og 28 km nordvest for Herning. Byen hører til Herning Kommune og ligger i Region Midtjylland.

Sørvad hører til Vinding Sogn. Vinding Kirke ligger ret ensomt 2 km nord for Sørvad.

Faciliteter 
Sognenavnet Vinding bruges ofte i stedet for bynavnet Sørvad, bl.a. i en række lokale foreningers navne. Vinding Skole har 339 elever, fordelt på 0.-9. klassetrin. I 2011 fik den også overført eleverne fra nabobyen Vind, hvor skolen blev nedlagt. Vinding Skole blev bygget i 1962 og udvidet i 1974 og 1977. I 2002 blev der bygget indskolingsfløj med nye børnehave- og 1. klasser samt SFO for børn i 0.–4. klasse. Skolen har 39 medarbejdere. Vinding Børnehave blev bygget i 1979 og har 120 pladser i 4 aldersopdelte grupper.

Sørvad Kultur- Og Idrætscenter har en stor sal og en lille sal samt et friluftsbad med varmt vand (26-28°). Vinding KFUM tilbyder håndbold, og Vinding Ungdoms & Idrætsforening tilbyder bl.a. badminton, bordtennis, fodbold og gymnastik. Der er også et fitnesscenter.

Byen har Dagli'brugs, pizzaria og missionshus. Vinding Borger Forening afholder årlig byfest, Sankt Hans fest, juletræsfest og fastelavnsfest.

Historie 
Navnet Sørvad stammer fra gården Sørvadgård, der i 1888 lagde grund til mejeriet på betingelse af, at det skulle hedde Sørvad Andelsmejeri. Sørvad betyder "søndre vadested" med hentydning til Vegen Å, der løber gennem Sørvad.

Stationsbyen 
Byen havde station på Ringkøbing-Ørnhøj-Holstebro Jernbane 1925-61. Stationen blev anlagt på åben mark i nærheden af Sørvadgård og mejeriet og fik derfor også navnet Sørvad. På den lige strækning mellem Sørvad og Vind skete den værste ulykke i banens historie 22. marts 1947, da to Triangel-motorvogne kolliderede i tæt tåge. To drenge, der havde fået lov til at opholde sig i et af førerrummene, omkom.

Målebordsbladet fra 1900-tallet viser en telefoncentral og – i Hundkjær ½ km øst for Sørvad – et forsamlingshus, men kun få huse. Byudviklingen tog først fart i anden halvdel af 1900-tallet. Sørvad havde i 1955 290 indbyggere, i 1960 311 indbyggere og i 1965 364 indbyggere.

Stationsbygningen er tegnet af arkitekt Ulrik Plesner. Den er bevaret på Stationsvej 6. Digevej er anlagt på banetracéet, der er bevaret videre mod vest som grusvej til primærrute 11 og - lidt mindre tilgængeligt - gennem Vind Plantage.

Noter

Eksterne kilder/henvisninger 

 Vinding Borger Forening
 Geodatastyrelsen: Høje målebordsblade 1842-1899 og lave målebordsblade 1901-1971

Byer i Herning Kommune
Bryghuset Braunstein

Bryghuset Braunstein er et mikrobryggeri og distilleri på Køge havn grundlagt i 2005 af familien Braunstein Poulsen. 

I 2006 kom et mikrodestilleri til, hvor der produceres både snaps og whisky.

I efteråret 2020 åbnede man Pakhuset, med taproom og spisested.

Produkter

Øl 
Bryghuset brygger tre faste øltyper:

 Pilsner. En Traditionel pilsnertype.
 Amber Lager. En undergæret Märzen lagerøl
 Dark Lager. En münchener dunkel med amerikansk humle

Herudover brygges specialbryg til forskellige årstider:
 Harvest Red (efterår/høsttid)
 Noble Helles (sommer)
 Spring Bock
 Crystal Wheat (sommerhalvåret)
 Weizen Bock (vinterhalvåret)
 Winter Bock (vinter)

Bryghuset brygger desuden også den klassiske Stjerne Pils fra det nu for længst nedlagte Bryggeriet Stjernen; øllet er ikke i almindelig handel, men produceres udelukkende til frokostrestauranten på Arbejdermuseet i København.

Whisky 
Braunsteins whisky bliver typisk produceret i to batches om året, som bliver udgivet under navnet som 1 og 2, og så året, så f.eks. 20:1 er batch 1 fra 2020. De allerførste flasker blev udgivet som e:1, e:2 osv. Deres første flaske, e:1, var den første single cask, cask strength whisky produceret i Danmark. Den kom til salg i 2010 og der blev produceret 300 flasker.

Hæder 
Braunsteins whisky vandt i 2013 den prestigefyldte konkurrence 'International Wine and Spirit Competition' (IWSC).

Samme år vandt destilleriet prisen for bedste Dansk whisky ved Danish Whisky Award.

Se også 
 Bryggerier i Danmark

Referencer

Eksterne henvisninger 

 www.braunstein.dk Bryghuset Braunsteins officielle hjemmeside

Mikrobryggerier fra Danmark
Køge
Danske virksomheder etableret i 2005
Whisky
Medborgerhus

Et medborgerhus er en betegnelse for en kulturinstitution, der står til rådighed for en by eller en egns befolkning i f.m. kultur-, forenings- og fritidstilbud.

Begrebet Medborgerhus kan relateres til det mere historiske begreb forsamlingshuset, når vi skuer baggrund – og begrebet kulturhus, når vi ser fremefter.

Forsamlingshusene blev opført overalt i landet som en del af den samme tradition og udvikling der gav andelsmejerier, fælles frysehuse og mange andre foreningsbårne fællesskabsinstitutioner i det danske bondesamfund fra midten af 1800-tallet og fremefter.

Medborgerhuset opstod som begreb i byerne – i kølvandet på de kulturelle og holdningsmæssige forandringer der skete under ungdomsoprøret (68'er – kulturen). Ofte med en blandet styreform – dels med offentlig støtte og dels med en flad deltager- og brugerstyring

Blandt kendte var medborgerhuset Gimle, der startede i 1971. Det blev nedrevet i 2001 og er nu erstattet af Kulturhuset Islands Brygge.

Eksterne henvisninger 
 Medborgerhuset i Silkeborg – Et eksempel på det velfungerede medborgerhus i provinsen 
 Medborgerhuset i Skive de første år

Bygninger, konstruktioner og anlæg efter type
Flemming Meyer

Flemming Meyer (født 13. december 1951 i Sønderborg) er en dansk-sydslesvigsk politiker og tidligere landdagsmand og formand for Sydslesvigsk Vælgerforening (SSW).

Liv og karriere 
Flemming Meyer er søn af tidligere formand og landdagsmedlem for SSW, Karl Otto Meyer. Han er student fra Duborg-Skolen i Flensborg i 1971 og uddannet folkeskolelærer fra den pædagogiske højskole (PH) i Flensborg i 1975. Han har undervist i matematik, tysk og samfundsfag i det danske mindretals skoler i Humtrup, Valsbøl og Hanved.

Siden 1966 har han været medlem af SSW og var fra 1991 til 1999 kredsformand for partiet i Flensborg. I 2003 blev han medlem af partiets ledelse og i september 2005 blev han endelig partiets formand, ligesom han siden 1989 har repræsenteret partiet i Slesvig-Flensborg kreds; fra 2003 også som gruppeformand.

I 2009 og igen i 2012 blev han valgt til landdagen i Kiel, hvor han virkede inden for sundheds-, arbejds-, social-, landbrugs-, miljø- og energipolitikken. I august 2020 forlod han landdagen, men fortsatte som SSW-landsformand indtil oktober 2021. Nyt landsdagsmedlem for SSW blev Christian Dirschauer. I oktober 2021 blev Dirschauer også valgt som den ny landsformand for SSW.

Referencer 

Politikere fra SSW
Danske sydslesvigere
Personer fra Sønderborg
Medlemmer af landdagen i Slesvig-Holsten
Klokkestablen

Klokkestablen er et mindesmærke for 83 faldne modstandsfolk under 2. Verdenskrig. Det er placeret på Skamlingsbanken og er opført i årene efter 2. verdenskrig på initiativ af modstandsbevægelsen Region III.

De økonomiske midler blev fremskaffet ved en stor frihedsfest på Skamlingsbanken i 1945.Region III købte derefter 7 tdr. land, der stødte op til Højskamling. Arealet omfatter bakkeområdet, hvor det store befrielsesmøde med mere end 100.000 deltagere blev afholdt i sommeren 1945.
Selve klokkestablen består af 5 malmklokker og er lavet af arkitekterne Poul Hauge og Ole Kornerup-Bang og blev indviet 2. maj 1948.
Fire klokker spiller i sommerhalvåret kl. 12, kl. 15 og kl. 18 de første takter af Prins Jørgens March og en stor malmklokke afslutter med bedeslag.
Den største klokke bærer Christian 10.s navnetræk og krone, samt en indskrift forfattet af Region III’s sidste militære leder, daværende kaptajn Aage Højland Christensen.: 

Landsmænd, lyt til klokkens klang.
Stands en stund jer travle gang.
Bed med klokkens bedeslag.
Husk dens stemme:
Aldrig glemme.

Under klokkestablens tag ligger fire mindeplader af ølandssten anbragt i korsform.
Tre af mindepladerne bærer navnene på regionens faldne. 
På den fjerde sten læser man tre vers forfattet af Poul Sørensen:

En uvejrsapril.
En tordenaugust.
Skjult krig i civil.
Års skimmel og rust.
 

Ny kim under jord.
Sejgt forår på vej.
Fem jernvintre, hvor
april blev til maj.
 
Summen af alt
i ufredens år.
Danske mænd faldt,
Danmark består.

Mindesmærket ejes af en fond, der som sin opgave har at “opretholde mindesmærket på Skamlingsbanken for de i modstandsbevægelsens Region III i kampen mod den tyske besættelsemagt i 1940-1945 faldne kammerater”.
Fonden gennemfører hvert år den 5. maj en mindehøjtidlighed for de faldne modstandsfolk.

Kilder og referencer

Ekstern henvisninger
 Klokkestablens hjemmeside.

Bygninger, konstruktioner og anlæg i Kolding Kommune
Hohenmölsen

Hohenmölsen er en gammel by, grundlagt i 1080, beliggende i Burgenlandkreis i den sydlige del af den tyske delstat Sachsen-Anhalt.

Byen med omkring 9.500 indbyggere, ligger på en bakke, omkring 15 km sydøst for Weißenfels. Omgivelserne er præget af landbrug og tidligere tiders brunkujlsudvinding. Nærliggende større byer er udover Weißenfels, Zeitz mod syd og Leipzig mod nordøst.

Centrum af Hohenmölsen er præget af tre bygninger: kirketårnet, vandtårnet og rådhustårnet, hvilket får de lokale til at kalde den Byen med de tre tårne.

Landsbyer 
Følgende lndsbyer er indlemmet i Hohenmölsen:
 Oberwerschen
 Rössuln
 Wählitz
 Webau
 Werschen
 Zembschen
 Großgrimma
 Jaucha
 Zetzsch

Historie 

Hohenmölsen var i 1080 skueplads for Slaget ved Hohenmölsen.